**Retningslinjer for gjennomføring av kamper i Kløfta idretts- og aktivitetspark.**

Kløfta IL er ansvarlig for at gjennomføringen av kamper er i tråd med Koronahåndbokens kapittel for kampgjennomføring, og at vi følger de retningslinjer Folkehelseinstituttet (FHI) og Norges Fotballforbund (NFF) har utarbeidet. Det er svært strenge krav som stilles for å kunne arrangere og gjennomføre kamper på alle nivåer denne høsten.

Alle må bidra til å følge de retningslinjene som gjelder slik at kamper kan gjennomføres i Kløfta idretts- og aktivitetspark og under gode smitteverntiltak. Dette er en ekstraordinær situasjon som krever god dugnadsånd hos alle som er glad i klubben vår.

**Alles ansvar (følges opp av kampvert)**

* Den viktigste huskeregelen er, føler du deg litt pjusk og ikke helt i form «BLI HJEMME»
* Gode hånd -og hostehygiene er veldig viktig. Klubben har derfor satt ut dispensere i kiosken, på toalettene og ved banene. ALLE, inkludert spillere, dommere og trenerer skal minimum vaske/desinfisere hendene ved ankomst til Kløfta idretts- og aktivitetspark og når anlegget forlates.
* Foreldre, publikum, trenere, dommer og spillere skal til enhver tid holde en avstand  
  på minimum en (1) meter. Gjelder også i kiosk kø. For spillere oppheves denne regelen i kampsituasjon, men spillerne skal være bevisst på å ikke unødvendig søke kroppskontakt med andre spillere.
* Toalett vil være tilgjengelig. Brukere må selv desinfisere alle flater man har tatt eller sittet på etter hver gang det har vært i bruk. Foreldre følger sine barn ved behov og hjelper til at dette blir gjennomført.
* Kiosken vil være åpen, men ha redusert bemanning. Kun en person kan stå i kiosken til enhver tid og den personen må være over 18 år. Kun kort og vipps, ikke kontantsalg.
* Vær oppmerksom på at hånddesinfeksjon ikke er egnet til å gjøre rent andre ting med, ved renhold gjelder kun teknisk desinfeksjon eller vanlige rengjøringsmidler.

**Lagleders ansvar**

* Stille kioskvakt i henhold til oversikten
* Alle våre lag skal stille med minimum en kampvert (foreldre) per kamp. Det anbefales å plukke ut noen få som rullerer. Antallet bestemmes av lagleder basert på antall hjemmekamper. Disse skal sette seg inn i kampvertinstruksen og gjennomføre et eget kampvertkurs arrangert av klubben mandag 10.august på klubbhuset. Årgangene 2013-2010 møter kl. 1800, årgangene 2009-2007 kl. 1900 og årgangene 2006-G19 møter kl. 2000. Ingen går inn i klubbhuset før forrige pulje er ute.
* Lagleder tar kontakt med bortelag og informerer Kløfta ils retningslinjer for gjennomføring av kamper i Kløfta idretts- og aktivitetspark. Bortelaget utarbeider før oppmøte en liste over alle de som kommer på kampen. Det er tilstrekkelig at spillere og trenere er registret i FIKS, mens foreldre og bortelagets supportere påføres listen med fult navn og telefonnummer. Listen overleveres til kampverten kampdagen.
* Det vil ikke bli tilgang til garderober for noen lag, alle MÅ komme ferdig skiftet til kamp. Dette må både hjemmelaget og bortelaget få informasjon om.
* Alle på banen skal registreres. Dette gjør lagleder gjennom FIKS. Påse at også bortelaget gjør dette.

**Kampvertens ansvar**

* Det totale antall personer på anlegget samtidig, skal ikke overstige 200 stk. Dette gjelder spillere og publikum. Trenere, ledere, dommere og andre funksjonærer som står for gjennomføring av kampene regnes ikke som en del av deltakerantallet.
* På en bane kan det maks være 50 personer totalt.
* ALLE som kommer til Kløfta idretts- og aktivitetspark før, under og ved kampslutt skal registreres med fullt navn og telefonnummer for å muliggjøre god smittesporing ved behov. Gjelder også spillere, trenere og dommer hvis disse ikke allerede er registret i FIKS.
* Motta liste fra bortelaget og registrer disse ved ankomst. Det er lagleders oppgave å informere bortelaget om å utarbeide en ferdig liste før ankomst til kampen. Alle må registreres med fult navn og telefonnummer.
* Det er kun trenere, dommer og spillere som kan være inne på banen. Publikum, foreldre og øvrige henvises til utsiden av gjerdet eller til å sitte på tribunen med minimum en meter avstand.
* Det kan avvikles flere kamper samtidig på samme fotballanlegg, men de skal være separate med god avstand mellom banene, og avstandsregelen til andre må overholdes.
* Listene leveres i kiosken, i postkasse på klubbhuset eller scannes og oversendes daglig leder. Opplysningene vil oppbevares i minimum 10 dager for eventuelt smittesporing før de blir slettet.
* Hjemmelaget er ansvarlig for at det lages tre særlige avmerkinger i tilknytning til banen, som tydelig viser hvor trenere og innbyttere på hvert enkelt lag skal oppholde seg før, under og ved kampslutt.
* Det skal ikke andre inn på samme bane før alle de involverte i siste kamp har forlatt denne.
* Gjør spillerne oppmerksomme på avstandsregelen når de forlater banen etter kamp.
* Ha en god dialog i trenerteamet, gå nøye igjennom rutiner og regler vedrørende organisering og gjennomføring før, under og etter selve kampen.
* Forklar alle alvoret og viktigheten av å ikke spytte eller snyte seg på banen og i området rundt anlegget, og det du drikker skal svelges ikke spyttes ei heller sprute med vann på andre eller på banen.
* Husk igjen at tøy, drikkeflasker etc. merkes godt med navn og gjør spilleren oppmerksom på at de ikke tar seg i ansiktet før håndvask er utført.
* Fair play hilsen gjennomføres uten fysisk nærkontakt

**Dommerens ansvar**

* Melde forfall ved sykdom, eller kretsen der kretsen er de som har satt opp dommer.
* Oppfordre lagene til å unngå unødvendig nærkontakt ved stopp i spillet
* Kontrollere at nødvendige soner er oppmerket
* Informere om at spillerbytter skjer ved det respektive lags innbyttersone
* Under kampen gjelder vanlig regler
* Fair play hilsen uten fysisk nærkontakt

***Sammen skaper vi idrettsglede og muligheter for alle (også i koronatider)***